CELEX: 22005D0095
Language: sk
Date: 2005-07-08 00:00:00
Title: Rozhodnutie Spoločného výboru EHP č. 95/2005 z  8. júla 2005 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

24.11.2005   
            
            
               SK
            
            
               Úradný vestník Európskej únie
            
            
               L 306/18
            
         
      ROZHODNUTIE SPOLOČNÉHO VÝBORU EHP
   
   č. 95/2005
   z 8. júla 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 30/2005 z 11. marca 2005 (1).
            
         
               (2)
            
            
               Rozhodnutie Komisie 2004/842/ES z 1. decembra 2004 o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov (2), sa má začleniť do dohody.
            
         
               (3)
            
            
               Rozhodnutie Komisie 2004/893/ES z 20. decembra 2004, ktorým sa stanovuje dočasné obchodovanie s určitým osivom druhu Secale cereale, ktoré nespĺňa požiadavky smernice Rady 66/402/EHS (3), sa má začleniť do dohody.
            
         
               (4)
            
            
               Rozhodnutie Komisie 2004/894/ES z 20. decembra 2004, ktorým sa stanovuje dočasné uvádzanie na trh určitého osiva druhu Triticum aestivum, ktoré nespĺňa požiadavky smernice Rady 66/402/EHS (4), sa má začleniť do dohody.
            
         
               (5)
            
            
               Rozhodnutie Komisie 2005/5/ES z 27. decembra 2004, ktorým sa ustanovujú opatrenia pre porovnávacie skúšky a testy Spoločenstva na osive a množiteľskom materiáli určitých rastlín poľnohospodárskych druhov a druhov zeleniny a viniča podľa smerníc Rady 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES na roky 2005 až 2009 (5), sa má začleniť do dohody,
            
         ROZHODOL TAKTO:
   Článok 1
   Za bod 35 (rozhodnutie Komisie 2004/371/ES) v časti 2 kapitoly III prílohy I k dohode sa dopĺňajú tieto body:
   
               „36.
            
            
               
                  32004 D 0842: rozhodnutie Komisie 2004/842/ES z 1. decembra 2004 o vykonávacích pravidlách, podľa ktorých môžu členské štáty udeľovať oprávnenia na uvádzanie na trh osiva patriaceho do odrôd, na ktoré bola podaná žiadosť o zápis do štátneho katalógu poľnohospodárskych rastlinných druhov alebo zeleninových druhov, bolo predložené (Ú. v. EÚ L 362, 9.12.2004, s. 21).
               Ustanovenia rozhodnutia sa na účely tejto dohody upravujú takto:
               Odkazy na iné akty v rozhodnutí sa považujú za relevantné do tej miery a v tej forme, v akých sú tieto akty začlenené do dohody.
            
         
               37.
            
            
               
                  32004 D 0893: rozhodnutie Komisie 2004/893/ES z 20. decembra 2004, ktorým sa stanovuje dočasné obchodovanie s určitým osivom druhu Secale cereale, ktoré nespĺňa požiadavky smernice Rady 66/402/EHS (Ú. v. EÚ L 375, 23.12.2004, s. 31).
            
         
               38.
            
            
               
                  32004 D 0894: rozhodnutie Komisie 2004/894/ES z 20. decembra 2004, ktorým sa stanovuje dočasné uvádzanie na trh určitého osiva druhu Triticum aestivum, ktoré nespĺňa požiadavky smernice Rady 66/402/EHS (Ú. v. EÚ L 375, 23.12.2004, s. 33).
            
         
               39.
            
            
               
                  32005 D 0005: rozhodnutie Komisie 2005/5/ES z 27. decembra 2004, ktorým sa ustanovujú opatrenia pre porovnávacie skúšky a testy Spoločenstva na osive a množiteľskom materiáli určitých rastlín poľnohospodárskych druhov a druhov zeleniny a viniča podľa smerníc Rady 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES na roky 2005 až 2009 (Ú. v. EÚ L 2, 5.1.2005, s. 12).
               Ustanovenia rozhodnutia sa na účely tejto dohody upravujú takto:
               Odkazy na iné akty v rozhodnutí sa považujú za relevantné do tej miery a v tej forme, v akých sú tieto akty začlenené do dohody.“
            
         Článok 2
   Znenia rozhodnutí 2004/842/ES, 2004/893/ES, 2004/894/ES a 2005/5/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júla 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody. (6)
   
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júla 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 198, 28.7.2005, s. 18.
   
      (2)  Ú. v. EÚ L 362, 9.12.2004, s. 21.
   
      (3)  Ú. v. EÚ L 375, 23.12.2004, s. 31.
   
      (4)  Ú. v. EÚ L 375, 23.12.2004, s. 33.
   
      (5)  Ú. v. EÚ L 2, 5.1.2005, s. 12.
   
      (6)  Nie sú uvedené žiadne ústavné požiadavky.